### Beslutning

Godkendt.

Afbud: Malene Madsen, Gunner Nissen

### Sagsfremstilling

## Resume og sagens baggrund

BDO, som er Kalundborg Kommunes revision, er i gang med en omstrukturering af ejer- og koncernstrukturen, hvor de går fra at være et aktieselskab til at blive et partnerselskab (kommanditselskab). Omstruktureringen betyder ikke noget for det praktiske samarbejde mellem kommunen og BDO.

## Indstillinger

Direktøren indstiller:

1. [adresse] den eksisterende revisor, BDO Statsautoriseret revisionsaktieselskab
2. Antage BDO Statsautoriseret Revisionspartnerselskab som ny revisor.

## Behandling

Økonomiudvalget, Kommunalbestyrelsen.

## Sagsfremstilling

BDO, som er kommunens revision, er i gang med en omstrukturering af ejer- og koncernstrukturen, hvor de går fra at være et aktieselskab til at blive et partnerselskab (kommanditselskab). Omstruktureringen betyder ikke noget for det praktiske samarbejde mellem kommunen og BDO. Årsagen til ændringen skyldes, at aktionærerne i BDO ønsker en fremtidssikret og markedskonform model og struktur for ejerskab, der gør det lettere at tiltrække og fastholde aktionærer på både kort og langt sigt.

Ændringen af selskabsform kræver, at Kommunalbestyrelsen først afskediger den eksisterende revisor, BDO Statsautoriseret revisionsaktieselskab og dernæst antager BDO Statsautoriseret Revisionspartnerselskab som ny revisor. Afskedigelse af revision kræver samtykke fra Ankestyrelsen, og antagelse af revision skal godkendes af Ankestyrelsen, jf. Kommunalstyrelseslovens § 42.

BDO har udarbejdet en redegørelse om omstruktureringen, der vedlægges som bilag.

## Økonomiske konsekvenser

Ingen økonomiske konsekvenser.

### Sagens forløb

20/08/2025 Økonomiudvalget
Anbefales.

Afbud: Gunner Nissen